wannaphong/clean_thaiwikipedia huggingface dataset:
# พิลิปดา
พิลิปดา หรือ วิลิปดา  หรือ อาร์กวินาที (arcsecond, second of arc หรือ secondThe International System of Units, 9th edition, 2019 p.145, Table 8) มักเขียนแทนด้วยเครื่องหมาย ″ เป็นหน่วยของมุมมีค่าเป็น 1/60 ของลิปดา

หนึ่งพิลิปดาคือ 1/3600 ขององศา และเนื่องจาก 1 องศาเท่ากับ 1/360 ของเส้นรอบวง ดังนั้น 1 พิลิปดาจึงเท่ากับ 1/ (≈) ของเส้นรอบวง 1 เรเดียน มีค่าประมาณ  พิลิปดา

สำหรับในระบบหน่วยวัดระหว่างประเทศ หน่วยสำหรับมุมและมุมเฟสคือเรเดียน แต่หน่วยองศารวมถึงลิปดาและพิลิปดาก็ถือเป็นหน่วยที่ยอมรับให้ใช้แก่ระบบเอสไอด้วยเช่นกัน

 ตัวอย่างการใช้งาน 
ในทางดาราศาสตร์ ระยะทาง 1 พาร์เซกถูกกำหนดให้เป็นระยะทางไปยังวัตถุที่มีพารัลแลกซ์ดาวฤกษ์เท่ากับ 1 พิลิปดา โดยหนึ่งพาร์เซกมีขนาดประมาณ 3.26 ปีแสง

โลกหมุนรอบตัวเองด้วยลองจิจูด 15″ ในหนึ่งวินาที โดยจะหมุน 15° ทุก ๆ ชั่วโมง และ 15′ ทุก ๆ นาที ความยาวส่วนโค้งเมริเดียน ที่ตรงกับ ละติจูด 1″ ของโลกนั้นอยู่ที่ประมาณ 30 เมตร

 หน่วยย่อยโดยคำอุปสรรค 
สำหรับในระบบหน่วยวัดระหว่างประเทศ ในเอกสารระหว่างประเทศ (ฉบับที่ 9 ปี 2019) ได้ระบุไว้ว่าในบางสาขาวิชา เช่น ดาราศาสตร์ อาจมีการใช้คำอุปสรรคเอสไอเพื่อแสดงมุมที่มีขนาดเล็กมากด้วยค่าดังต่อไปนี้SI国際文書第9版(2019)、p.114 表8 注(b)

 มิลลิพิลิปดา (milliarcsecond,  mas) = 10-3 พิลิปดา
 ไมโครพิลิปดา (microarcsecond, µas) = 10-6 พิลิปดา
 พิโกพิลิปดา (picoarcsecond, pas) = 10-12 พิลิปดา

หน่วยเหล่านี้จะใช้เมื่อหน่วยพิลิปดามีขนาดใหญ่เกินไป เช่น เมื่อแสดงถึง พารัลแลกซ์ดาวฤกษ์ หรือ การเคลื่อนที่ที่เฉพาะของดาวฤกษ์角度表示 天文学辞典、公益社団法人 日本天文学会
# ดัชนีสี
ในวิชาดาราศาสตร์ ดัชนีสี  คือนิพจน์ตัวเลขอย่างง่ายที่อธิบายถึงสีของวัตถุ ซึ่งสำหรับกรณีของดาวฤกษ์แล้วจะมีความหมายถึงอุณหภูมิของมัน ในการวัดค่าดัชนี จะต้องสังเกตค่าระดับความสว่างของวัตถุอย่างต่อเนื่องผ่านตัวกรองสองชุดที่แตกต่างกัน เช่น U กับ B หรือ B กับ V โดยที่ U เป็นตัวกรองที่ไวต่อรังสีอัลตราไวโอเลต B ไวต่อแสงสีน้ำเงิน และ V ไวต่อแสงที่ตามองเห็น (สีเขียว-เหลือง) ระบบการอ่านค่าผ่านตัวกรองเหล่านี้เรียกว่า Photometric system ค่าความแตกต่างของระดับความสว่างที่วัดผ่านตัวกรองเหล่านี้ จะเรียกว่า ดัชนีสี U-B หรือ ดัชนีสี B-V ตามลำดับ ค่าดัชนีที่น้อยกว่าจะหมายถึงวัตถุนั้นเป็นสีน้ำเงินมากกว่า (คือร้อนกว่า) ตรงกันข้าม ถ้าดัชนีสีมีค่ามาก หมายถึงวัตถุเป็นสีแดงมาก (คือเย็นกว่า) ค่าดัชนีนี้เป็นสเกลความสว่างแบบลอกการิทึม วัตถุที่สว่างมากจะมีค่าแมกนิจูดน้อยกว่าวัตถุที่ซีดทึม  (ยิ่งติดลบมากยิ่งสว่างมาก) ตัวอย่างเช่น ดวงอาทิตย์สีเหลืองของเรามีค่าดัชนี B-V เท่ากับ 0.656±0.005The Simbad Astronomical Database' Rigel page  ขณะที่ดาวไรเจลสีน้ำเงินมีค่าดัชนี B-V เท่ากับ -0.03 (เพราะระดับความสว่าง B เท่ากับ 0.09 และระดับความสว่าง V เท่ากับ 0.12 ดังนั้น B-V=-0.03)The Simbad Astronomical Database' Rigel page
# การเคลื่อนที่เฉพาะ
การเคลื่อนที่เฉพาะ  หรือ การเคลื่อนที่เฉพาะของดาวฤกษ์ คือการวัดค่าการเปลี่ยนตำแหน่งของดาวบนท้องฟ้าเมื่อเวลาผ่านไประยะหนึ่งหลังการเคลื่อนที่ไม่เฉพาะผ่านไประยะหนึ่ง แตกต่างจากความเร็วแนวเล็งซึ่งเป็นอัตราการเปลี่ยนแปลงระยะทางที่เคลื่อนเข้าหาหรือออกห่างจากผู้สังเกตการณ์

เอ็ดมันด์ แฮลลีย์ เป็นผู้ค้นพบการเคลื่อนที่เฉพาะในปี ค.ศ. 1718 เมื่อเขาสังเกตเห็นดาวโจร ดาวดวงแก้ว และดาวโรหิณีเคลื่อนไปประมาณครึ่งองศาจากตำแหน่งเดิมที่นักดาราศาสตร์ชาวกรีกโบราณ ฮิปปาร์คอส เคยจัดทำเอาไว้เมื่อ 1850 ปีก่อนหน้านั้น

งานวิจัยในปี ค.ศ. 2005 เป็นการวัดค่าการเคลื่อนที่เฉพาะของดาราจักรได้เป็นครั้งแรก โดยวัดจากดาราจักรสามเหลี่ยมแม็กกี้ แมกกี (3 มีนาคม 2005). "Distant galaxy's subtle sidling measured" , New Scientist. เก็บข้อมูลเมื่อ 2007-07-21.

เราสามารถแสดงค่าการเคลื่อนที่เฉพาะได้โดยอาศัยองค์ประกอบเชิงมุมใน ไรต์แอสเซนชัน (μα) และเดคลิเนชัน (μδ) การเคลื่อนที่เฉพาะสุทธิ (μ) หาได้จาก

 </li>โดยที่ δ คือค่าเดคลิเนชัน มุมการเคลื่อนที่เฉพาะ (θ) มีความสัมพันธ์กับองค์ประกอบเหล่านี้โดย:
# ไลฟ์แอนด์รอง
ไลฟ์แอนด์รอง  เป็นอัลบั้มบันทึกการแสดงสดของศิลปินอพาร์ตเมนต์คุณป้า วางขายครั้งแรกในงาน แฟตเฟสติวัล ครั้งที่ 7 ในวันที่ 10 พฤศจิกายน พ.ศ. 2550 อัลบั้มไลฟ์แอนด์รอง เป็นอัลบั้มที่รวบรวมบันทึกการแสดงสดและเพลงในเวอร์ชันแปลก ๆ ที่หาฟังจากที่ไหนไม่ได้ จัดจำหน่ายในรูปแบบจำกัดจำนวนเพียง 2,000 ชุดเท่านั้น

 รายชื่อเพลง 
 "ร็อคแอนด์โรลเราเล่น"
 "ฟรอยด์"
 "สุดท้ายก็คือนิพพาน"
 "ด้วยน้ำลาย"
 "นกเพลง"
 "ไม่รู้จักฉัน ไม่รู้จักเธอ"
 "Bangkok Love story"
 "เสือร้องไห้"
 "โทรธิปไตย"
 "ผลิตภัณฑ์นี้รับประกันร้อยปี"
 "เมืองยู้ฮู"
# ลิปดาและพิลิปดา
ลิปดา (หรือ arcmin) เป็นหน่วยหนึ่งในการวัดมุม มีค่าเท่ากับ  ขององศาWordNet Search - 3.0 เนื่องจากหนึ่งองศาเท่ากับ  ของวงกลม ดังนั้น 1 ลิปดาจึงเท่ากับ  ของวงกลม หน่วยวัดขนาดเล็กเช่นนี้มักใช้ในการวัดค่าที่ละเอียดมาก ๆ เช่นในวิชาดาราศาสตร์หรือการกำหนดพิกัดการยิงอาวุธ

พิลิปดา (หรือ arcesc) (บ้างก็เขียนว่า วิลิปดา) เป็นหน่วยที่มีขนาดเป็น  ของหนึ่งลิปดาอีกต่อหนึ่ง หรือเท่ากับ  องศา หรือเท่ากับ  ของวงกลม

คำว่า "ลิปดา" และ "พิลิปดา" มีรากศัพท์มาจากภาษาสันสกฤตคำว่า "ลิปฺตา" (लिप्ता) และ "วิลิปฺตา" (विलिप्ता) ตามลำดับพจนานุกรม ฉบับราชบัณฑิตยสถาน พ.ศ. ๒๕๕๔ (สืบค้นคำว่า "ลิปดา" และ "พิลิปดา")พจนานุกรมภาษาสันสกฤต (ฉบับภาษาอังกฤษ) คำว่า liptāพจนานุกรมภาษาสันสกฤต (ฉบับภาษาอังกฤษ) คำว่า viliptā ฉะนั้นการเขียนว่า ฟิลิปดา จึงไม่ถูกต้อง อาจเป็นเพราะการเข้าใจผิดว่าเป็นภาษาอังกฤษ

ตารางแสดงสัดส่วนและความสัมพันธ์ระหว่าง องศา ลิปดา พิลิปดา และมิลลิพิลิปดา แสดงได้ดังนี้

+ ระบบการวัดมุมด้วยเลขฐานหกสิบ หน่วย  ค่า  สัญลักษณ์  ตัวย่อในภาษาอังกฤษ  ค่าประมาณในหน่วยเรเดียน องศา  1/360 ของวงกลม   °  deg17.4532925 mrad ลิปดา (arcminute)  1/60 องศา  ′  arcmin, amin, , MOA290.8882087 µrad พิลิปดา (arcsecond)  1/60 ของลิปดา  ″  arcsec 4.8481368 µrad มิลลิพิลิปดา (milliarcsecond)  1/1000 ของพิลิปดา     mas4.8481368 nrad
# ตลาดน้ำดอนหวาย
ตลาดน้ำดอนหวายเป็นตลาดน้ำริมแม่น้ำท่าจีน ในตำบลบางกระทึก อำเภอสามพราน จังหวัดนครปฐม ตั้งอยู่บนพื้นที่ของวัดคงคารามดอนหวาย  หรือ  วัดดอนหวาย ห่างจากวัดไร่ขิงประมาณ 5-6 กิโลเมตร ตลาดน้ำดอนหวายเป็นสถานที่ท่องเที่ยวสำหรับการจับจ่ายซื้อของฝาก สินค้าท้องถิ่น อาหาร เครื่องดื่ม การท่องเที่ยวทางน้ำ มีวิถีชีวิตเรียบง่าย บรรยากาศโดยรอบร่มรื่น มีพ่อค้าแม่ค้ามาตั้งร้านค้าขายของอยู่บริเวณสองฟาก มีเรือขายของมากมาย

ตลาดน้ำดอนหวายเป็นตลาดโบราณที่มีมาตั้งแต่สมัยพระบาทสมเด็จพระมงกุฎเกล้าเจ้าอยู่หัว มีอาคารไม้เก่า ๆ ปรากฏอยู่ มีหลังคาตลาดประสานกันเป็นหลังเดียว ประตูบานพับแบบบ้านคนจีนในสมัยรัชกาลที่ 6 การค้าขายแบบอุตสาหกรรมภายในเรือน ส่วนใหญ่ตั้งขายของอยู่หน้าบ้านของตัวเอง โดยสูตรการปรุงอาหารได้รับการสืบทอดจากบรรพบุรุษ มีทั้งอาหารไทยและอาหารจีน สินค้าประเภทอาหารที่โด่งดังเช่น เป็ดพะโล้นายหนับ และขนมตาลป้าไข่ เป็นต้น

ประวัติ
ชุมชนตลาดดอนหวายเป็นชุมชนการค้าที่เกิดขึ้นจากการขยายตัวทางการค้าบนแม่น้ำท่าจีน เช่นเดียวกับตลาดน้ำในแถบนี้ตั้งแต่สมัยรัชกาลที่ 5 จนถึงสมัยสงครามโลกครั้งที่สอง เช่น ตลาดบางเลน ตลาดบางปลา ตลาดห้วยพลู ตลาดต้นสน เป็นต้น เดิมทีตลาดน้ำดอนหวายเป็นตลาดน้ำภายในชุมชนที่ไม่ได้ใหญ่โตหรือมีชื่อเสียงอะไรนัก ชาวบ้านจะแจวเรือมาซื้อของกันที่ตลาดน้ำ จนเมื่อมีการตัดถนนผ่านวัดไร่ขิงหน้าชุมชน ทำให้ชาวบ้านหันไปซื้อของนอกชุมชนกัน พ่อค้าแม่ค้าในตลาดน้ำดอนหวายจึงต้องโยกย้ายแหล่งทำมาหากินไปอยู่ที่อื่น ตลาดน้ำดอนหวายมีสภาพเกือบเป็นตลาดร้าง มีร้านค้าอยู่ไม่ถึง 10 ร้าน จนราว พ.ศ. 2542–2543 ข้าวของแพงคนไทยประหยัดจึงค้นหาสินค้าราคาประหยัด ทำให้ตลาดน้ำดอนหวายเริ่มเป็นที่รู้จัก

ประมาณ พ.ศ. 2549 หนังสือพิมพ์ ไทยรัฐ ได้ตีพิมพ์เรื่องราวเกี่ยวกับเป็ดพะโล้ของร้านนายหนับ ทำให้วันรุ่งขึ้นมีคนนับร้อยเดินทางมายังตลาดเพื่อชิมเป็ดพะโล้รวมถึงชื่นชมบรรยากาศตลาดน้ำ เมื่อพ่อค้าแม่ค้าตลาดเดิมทราบข่าว เห็นว่าตลาดน้ำดอนหวายกลับมาคึกคักจึงกลับมาขายที่ตลาดดังเดิม จากนั้นรายการโทรทัศน์ สื่อต่าง ๆ เริ่มทยอยลงข่าวเกี่ยวกับตลาด อีกทั้งการท่องเที่ยวแห่งประเทศไทยก็ร่วมเข้าประชาสัมพันธ์ จนทำให้ตลาดน้ำดอนหวายมีชื่อเสียงขึ้นมา

พื้นที่
ตลาดน้ำดอนหวายเปิดทำการทุกวัน ในส่วนของพื้นที่ในตลาดและรอบนอกตลาดในปัจจุบันมีการจัดพื้นที่ตลาดขึ้นใหม่ โดยนำพื้นที่บริเวณวัดให้ผู้ประกอบการเช่าค้าขาย ตลาดจึงแบ่งออกเป็น 2 ส่วน คือ ส่วนตลาดเก่าที่เป็นที่อยู่อาศัยของตน กับตลาดใหม่ภายในวัดดอนหวาย ซึ่งมีการแบ่งแยกประเภทสินค้าชัดเจน ตลาดใหม่ภายในวัดดอนหวายจะจำหน่ายจำพวกผักผลไม้อาหารทางด้านการเกษตรของประชาชนในชุมชน ส่วนทางด้านของคลาดเก่าจะจำหน่ายสินค้าเป็นจำพวกอาหารปรุงสด อาหารคาว แพอาหาร อาหารสะดวกซื้อ
# หาน เกิง
หาน เกิง (เกิด 9 กุมภาพันธ์ ค.ศ. 1984) หรือชื่อในเกาหลีคือ ฮันกย็อง  เป็นนักแสดง นักร้อง นักเต้น นายแบบชาวจีน เป็นสมาชิกชาวจีนเพียงคนเดียวในวงซูเปอร์จูเนียร์ เขาได้รับการเชื้อเชิญมาเป็นศิลปินฝึกหัดในสังกัด เอสเอ็มเอนเตอร์เทนเมนต์ เมื่อตอนอายุ 19 ปี หลังจากที่ชนะการประกวด H.O.T. China Audition จนได้มาเป็นหนึ่งในวงซูเปอร์จูเนียร์ และเมื่อไม่นานมานี้ เขาได้เป็นหัวหน้าวงซูเปอร์จูเนียร์-เอ็ม ที่ต้องไปทำผลงานเพลงบุกตลาดในประเทศจีน โดยในอัลบั้ม Super Junior - M นี้มีนักร้องชาวจีน 2 คนเข้ามาร่วมทำงานด้วย นั่นก็คือ เฮนรี่ และ โจวมี่

นอกจากผลงานเพลงร่วมกับวงซูเปอร์จูเนียร์ ฮันกยองยังได้ทำงานร่วมกับนักร้องสาวชาวจีนที่อยู่ในสังกัดเดียวกันคือจางรีอิน โดยการถ่ายทำมิวสิกวิดีโอเพลง Timeless, I will และ Lovers โดยงานนี้ได้ทำการถ่ายทำร่วมกับเพื่อนร่วมวงกับ ชเว ชี-ว็อน และนักแสดงสาวอย่าง อียอนฮี

ปัจจุบัน หาน เกิง ลาออกจากวงซูเปอร์จูเนียร์แล้ว

 ผลงานเพลง 

 ซูเปอร์จูเนียร์ 
 ปี ค.ศ. 2005 - อัลบั้ม Super Junior 05 (TWINS)
 ปี ค.ศ. 2007 - อัลบั้ม Don't Don
 ปี ค.ศ. 2009 - อัลบั้ม Sorry Sorry

 ซูเปอร์จูเนียร์ เอ็ม 
 ปี ค.ศ. 2008 - อัลบั้ม Me
 ปี ค.ศ. 2009 - อัลบั้ม Super Girl

 ซิงเกิลเดี่ยว
 ปี ค.ศ. 2010 - อัลบั้ม Geng Xin 
 ปี ค.ศ. 2012 - อัลบั้ม Hope in the Darkness

ภาพยนตร์ และ ละคร
 ชื่อเรื่อง ปี บท หมายเหตุ Nonstop (TV drama) 2006 Himself Cameo appearance (Season 6, episode 136) Attack on the Pin-Up Boys 2007 Hankyung, the basketball player Supporting Role, Ensemble Cast Stage of Youth (TV drama) 2009 Xia Lei Male Lead (12 episodes) The Founding of a Party 2011 Deng Xiaoping Cameo Appearance My Kingdom 2011 Meng Erkui Male Lead The First President 2011 Hu Hanmin Supporting Role Bring Happiness Home 2013TouristGuest Appearance So Young 2013 Lin Jing Male Lead 前任攻略 2014 Meng Yun Male Lead ทรานส์ฟอร์มเมอร์ส 4 2014  The Pioneer2021Chiang Kai-shekSupporting Role

มิวสิกวิดีโอ
ปีชื่อเพลงศิลปิน2005"Show Me Your Love"ร่วมกับดงบังชินกิ2006"Timeless"Zhang Liyin (Feat. Xiah of TVXQ)2008"I WILL"Zhang Liyin"The Left Shore of Happiness"Zhang Liyin
# ดาวไรเจล
ดาวไรเจล (ชื่ออื่น: β Ori / β Orionis / Beta Orionis) เป็นดาวฤกษ์ที่สว่างที่สุดในกลุ่มดาวนายพราน และเป็นดาวสว่างที่สุดลำดับที่ 6 บนท้องฟ้า มีค่าความสว่างเท่ากับ 0.18 แม้ตามการจัดระดับดาวของเบเยอร์มันจะได้รหัสว่า เบต้าโอไรออน แต่กลับมีความสว่างมากกว่าดาวอัลฟาโอไรออน (ดาวบีเทลจุส) เสียอีก
# ดาวโรหิณี
ดาวโรหิณี หรือ ดาวอัลดิบาแรน (ชื่ออื่น: α Tau, α Tauri, Alpha Tauri) เป็นดาวฤกษ์สว่างที่สุดในกลุ่มดาววัว และเป็นหนึ่งในดาวฤกษ์ที่สว่างที่สุดบนท้องฟ้ายามค่ำคืน เนื่องจากตำแหน่งของดาวอยู่บริเวณส่วนหัวของกลุ่มดาว ในอดีตจึงมีที่เรียกชื่อดาวนี้ว่า ดาวตาวัว ดาวอัลดิบาแรนเป็นดาวที่มีความสว่างมากที่สุดในบริเวณกระจุกดาวไฮดีส (Hyades) ซึ่งเป็นกระจุกดาวที่อยู่ใกล้โลกมากที่สุด ยานอวกาศไพโอเนียร์ 10 ขององค์การนาซาที่เดินทางผ่านดาวพฤหัสบดีเมื่อปี ค.ศ. 1973 จะเดินทางไปถึงผ่านดาวอัลดิบาแรนในประมาณอีก 2 ล้านปีข้างหน้า
# ดาวคาเพลลา
ดาวคาเพลลา (ชื่ออื่น: α Aur / α Aurigae / Alpha Aurigae) เป็นดาวฤกษ์ที่สว่างที่สุดในกลุ่มดาวสารถี และเป็นดาวที่สว่างที่สุดลำดับที่ 11 บนท้องฟ้า เมื่อมองด้วยตาเปล่าเราอาจเห็นเป็นดาวดวงเดียว แต่ที่แท้แล้วเป็นดาวคู่สีเหลืองขนาดใหญ่สองดวงที่อยู่ใกล้กันมาก และมีดาวคู่อีกคู่หนึ่งจางๆ อยู่ใกล้ๆ ด้วย

ดาวคาเพลลาเป็นที่รู้จักในหมู่ชนต่างๆ ทั่วโลกด้วยชื่อที่แตกต่างกันออกไปดังนี้

 อาระบิก: al-'Ayyuq العيوق (Alhajoth) (หมายถึง "แพะ") 
 ฮินดู: พราหมณ์ฤทัย ("หัวใจแห่งพราหมณ์") 
 เปอร์เซีย: Bozbān بزبان ("คนเลี้ยงแกะ"), Negahbān نگهبان ("ผู้เฝ้ารักษา") 
 อินคา: Colca 
 ละติน: Amalthea, Hircus ("แพะ") 
 ฮาวาย: Hokulei ("พวงดารา") 
 จีน: Wǔjū'èr 五车二 หวู่จือเอ้อ ("ดาวดวงที่สองของสารถีทั้งห้า")
# เอเวอรีติง
"เอเวอรีติง"  เป็นซิงเกิลที่ 21 ของเอ็กซ์ไซล์ และเป็นซิงเกิลเริ่มต้นครั้งที่ 2 ของวงกับ TAKAHIRO และ AKIRA สมาชิกใหม่ ออกจำหน่ายในวันที่ 6 ธันวาคม พ.ศ. 2549 ในรูปแบบซิงเกิลแม็กซี  เปิดตัวในชาร์ตออริกอนอันดับ 2 ด้วยยอดขาย 80,723 ชุด  เป็นซิงเกิลอันดับที่ 17 ของชาร์ตออริกอนประจำปี ค.ศ. 2006  และมียอดขายรวม 153,065 ชุด 

เพลง "เอเวอรีติง" เพลงเป็นประกอบละครเรื่อง "คาโซคุ" ทางช่องทีวีอาซาฮี  ส่วนเพลง "กีเวอร์" เป็นเพลงประกอบรายการ "อะโดเรนะ!กะเลจจิ" ประจำเดือนตุลาคมถึงธันวาคม พ.ศ. 2549 ทางช่องทีวีอาซาฮี  เพลง "โฮลีไนต์" เป็นเพลงประกอบโฆษณา music.jp  และเพลง "อีโวลูชัน" ประกอบละครซีรีส์เรื่อง "แผนลับแหกคุกนรก" ทางช่องนิปปอนทีวี  และเป็นเพลงโปรโมตอัลบั้ม เอ็กซ์ไซล์อีโวลูชัน

ในดีวีดีของซิงเกิล "เอเวอรีติง" นี้ได้มีวิดีโอตัวอย่างบรรยากาศการประกวด "เอ็กซ์ไซล์โวคอลแบตเทิลออดิชัน 2006 ～เอเชียนดรีม～" ในรอบสุดท้ายเพื่อค้นหานักร้องนำคนใหม่แทน "SHUN" ที่เป็นสมาชิกเดิมที่ได้ลาออกไป
 รายชื่อเพลง 
 เอเวอรีติง 
 กีเวอร์
 โฮลีไนต์ 
 อีโวลูชัน
 เอเวอรีติง (บรรเลง)
 กีเวอร์ (บรรเลง)
 โฮลีไนต์ (บรรเลง)
 อีโวลูชัน (บรรเลง)

 มิวสิกวิดีโอ 
 เอเวอรีติง (มิวสิกวิดีโอ)
 The Trailer for "EXILE Vocal Battle Audition 2006～ASIAN DREAM～"
 EXILE関連のインフォメーション

การแสดงสด
8 ธันวาคม พ.ศ. 2549 - MUSIC STATION - Everything
16 ธันวาคม พ.ศ. 2549 - POPJAM - Everything
22 ธันวาคม พ.ศ. 2549 - MUSIC STATION Super Live 2006 - Everything
24 ธันวาคม พ.ศ. 2549 - Melodix! - Everything
24 กุมภาพันธ์ พ.ศ. 2550 - Music Fair21 - Lovers Again, Everything

 ชาร์ต 
ชาร์ตออริกอน (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต6 ธันวาคม 2006Oricon Daily Singles Chart#16 ธันวาคม 2006Oricon Weekly Singles Chart#280,723 153,065 13 สัปดาห์6 ธันวาคม 2006Oricon Monthly Singles Chart#894,853153,065 6 ธันวาคม 2006Oricon Yearly Singles Chart#12280,723 153,065
# เลิฟเวอร์สอะเกน
เลิฟเวอร์ส อะเกน  เป็นซิงเกิลที่ 22 ของเอ็กซ์ไซล์ ออกจำหน่ายวันที่ 17 มกราคม พ.ศ. 2550 ในรูปแบบแม็กซี่ซิงเกิล  เปิดตัวในอันดับ 2 ออริกอนชาร์ตด้วยยอดขาย 132,995 แผ่น  และมียอดขายรวม 257,393 แผ่น  เป็นซิงเกิลอันดับที่ 17 ของออริกอนชาร์ตประจำปี ค.ศ. 2007

เพลง "Lovers Again" เพลงเป็นประกอบโฆษณาโทรศัพท์มือถือของบริษัท KDDI ในแคมเปญจ์ "au×EXILE第二章キャンペーン"  และเพลง "Change My Mind" เป็นเพลงประกอบโฆษณาของ music.jp    

ในซีดีซิงเกิล "Lovers Again" นี้ได้มีพิเศษ คือ "Lovers Again -The Finalist Version-" โดยเป็นเวอร์ชันร้องสดจากการประกวด EXILE Vocal Battle Audition 2006 ～ASIAN DREAM～ จากผู้แข่งขันในรอบสุดท้ายเมื่อวันที่ 22 กันยายน  พ.ศ. 2549
 รายชื่อเพลง 
 Lovers Again 
 Change My Mind 
 Lovers Again (Instrumental) 
 Change My Mind (Instrumental) 
 Lovers Again -The Finalist Version-
 มิวสิกวีดีโอ 
 Lovers Again (Video Clip)
 EXILE関連のインフォメーション
การแสดงสด
24 กุมภาพันธ์ พ.ศ. 2550 - Music Fair21 - Lovers Again, Everything
10 พฤศจิกายน พ.ศ. 2550 - Music Fair21 - Lovers Again, I Believe
3 ธันวาคม พ.ศ. 2550 - SMAP x SMAP - Choo Choo Train, WON'T BELONG, Lovers Again และ I Believe
31 ธันวาคม พ.ศ. 2550 - CDTV Special! New Year's Premier Live 2007~2008 - Choo Choo TRAIN, 時の描片 ～トキノカケラ～, I Believe และ Lovers Again
31 ธันวาคม พ.ศ. 2550 - Kouhaku Utagassen 2007 - Lovers Again
 2 ธันวาคม  พ.ศ. 2552 - HEY! HEY! HEY! - "Lovers Again" และ "ふたつの唇"

 ชาร์ต 
ชาร์ตออริกอน (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต17 มกราคม 2007Oricon Daily Singles Chart#217 มกราคม 2007Oricon Weekly Singles Chart#2132,995257,39333 สัปดาห์17 มกราคม 2007Oricon Monthly Singles Chart#3132,995257,39317 มกราคม 2007Oricon Yearly Singles Chart#17251,112257,393
# โจ คินเนียร์
โจเซฟ แพทริค คินเนียร์ (27 ธันวาคม ค.ศ. 1946 -  7 เมษายน ค.ศ. 2024) เป็นอดีตนักฟุตบอลและอดีตผู้จัดการทีมนิวคาสเซิล ยูไนเต็ด 

 ประวัติ 
โจ คินเนียร์ เกิดเมื่อวันที่ 27 ธันวาคม ค.ศ. 1946 ที่ดับลิน ประเทศไอร์แลนด์ และเสียชีวิตเมื่อวันที่ 7 เมษายน ค.ศ. 2024 ที่ลอนดอน ประเทศอังกฤต สิริอายุ 77 ปี

 สมัยเป็นนักเตะ 
โจ คินเนียร์ เป็นนักเตะในตำแหน่งฟูลแบ็ค ให้กับ สเปอร์ส โดยเขาเล่นให้สเปอร์สเป็นเวลา 10 ปี และคว้าแชมป์เอฟเอ คัพในปี 1967 กับสโมสร หลังจากนั้นจึงย้ายไปอยู่กับ ไบรท์ตัน ลงสนามไป 16 นัดก่อนจะแขวนสตั๊ด นอกจากนี้ ยังติดทีมชาติไอร์แลนด์ 26 นัดด้วยกัน

 บทบาทในฐานะผู้จัดการทีม 
 วิมเบิลดัน 
คินเนียร์ รับตำแหน่งผู้จัดการทีมวิมเบิลดัน ในปี 1992 โดยก่อนหน้านั้นเขาเคยเป็นโค้ชให้กับทีมชาติเนปาล มาก่อน คินเนียร์ พาวิมเบิลดันจบอันดับ 6 ในพรีเมียร์ชิพในฤดูกาล 1993-94 และจบอันดับ 9 ในฤดูกาลต่อมา อาจฟังดูธรรมดา แต่นี้เป็นความสำเร็จที่ยิ่งใหญ่สำหรับหลายคน เพราะตอนนั้น วิมเบิลดัน ไม่มีแม้แต่สนามเหย้าเป็นของตัวเอง และมีงบประมาณน้อยนิดนัก

1996 คินเนียร์ ปฏิเสธตำแหน่งผู้จัดการทีมชาติไอร์แลนด์ เพื่อคุมวิมเบิลดันต่อ เขาพาทีมเข้ารอบสี่ทีมสุดท้ายในรายการ เอฟเอ คัพ และลีก คัพ ในปี 1997 และจบอันดับ 8 ในตารางคะแนนพรีเมียร์ชิพ เขาคุมทีมวิมเบิลดันต่อไป จนกระทั่งเกิดโรคหัวใจกำเริบ ก่อนเกมพบกับเชฟฟิลด์ เวนส์เดย์ ในฤดูกาล 1998-99 ทำให้เขาจำต้องยุติการคุมทีมเพียงเท่านั้นเพื่อรักษาตัว ฤดูกาลถัดมาหลังเขาออกจากตำแหน่ง วิมเบิลดัน ก็ตกชั้น

 ลูตัน ทาวน์ 
ก่อนมารับตำแหน่งที่ลูตัน คินเนียร์เป็นผู้อำนวยการฝ่ายเทคนิคให้กับ อ็อฟซ์ฟอร์ด ยูไนเต็ดเป็นช่วงสั้นๆ ระหว่างปี 2000-01 แต่ก็ลาออกเพราะปัญหาสุขภาพ ลูตัน ที่ขณะนั้นกำลังหนีตกชั้นเสนองานให้เขา แต่เขาก็ไม่สามารถช่วยลูตัน หนีตกชั้นได้สำเร็จ

ฤดูกาลต่อมา เขาปล่อยตัวนักเตะหลายคนในชุดที่ทีมตกชั้น และซื้อนักเตะตามสไตล์ของตัวเองเข้ามา สุดท้ายเขาพาทีมเลื่อนชั้นได้สำเร็จ และเป็นการเลื่อนชั้นครั้งแรกในรอบ 20 ปีของสโมสร

พฤษภาคม 2003 สโมสรเปลี่ยนมือ โดยถูกขายให้กับกลุ่มนักธุรกิจนำโดย จอห์น เกอร์นี่ และคินเนียร์ กับผู้ช่วย ถูกปลดออกจากตำแหน่งอย่างเป็นปริศนา เพราะคนที่ลงชื่อในจดหมายปลดเขาออกจากตำแหน่ง กลับทำงานอยู่ที่สโมสรนอร์ทแธมป์ตัน ทาวน์

 น็อตติงแฮม ฟอเรสต์ 
โจ คินเนียร์ ว่างงานจนกระทั่ง ฟอเรสต์ ยื่นข้อเสนอให้ในเดือนกุมภาพันธ์ ปี 2004 แต่การออกสตาร์ทได้ไม่ดีนักในฤดูกาล 2004-05 ทำให้เขาลาออกจากตำแหน่งในเดือนธันวาคม ปี 2004

 นิวคาสเซิล ยูไนเต็ด 
26 กันยายน ค.ศ. 2008 โจ คินเนียร์ ได้รับการแต่งตั้งเป็นผู้จัดการทีมนิวคาสเซิล ยูไนเต็ด หลังเควิน คีแกนลาออกไปเกือบเดือนก่อนหน้านั้น โดยคินเนียร์ไม่ได้คุมทีมอย่างเต็มที่เนื่องจากป่วยและต้องผ่าตัดหัวใจ และได้ออกจากตำแหน่งในวันที่ 1 เมษายน ค.ศ. 2009 เนื่องจากทีมได้แต่งตั้ง อลัน เชียเรอร์ เป็นผู้จัดการทีมคนใหม่ โดยก่อนหน้าที่จะป่วยคินเนียร์กำลังทำทีมไปได้ดีโดยโรคหัวใจกำเริบก่อนเกมส์พบ เวสบรอมวิช อัลเบี้ยน
# กะหรี่
กะหรี่ อาจหมายถึง

 แกงกะหรี่ – แกงชนิดหนึ่ง สีเหลือง ปรุงด้วยเครื่องแกงกะหรี่ มีที่มาจากอินเดีย
 แกงกะหรี่ไทย
 แกงกะหรี่ญี่ปุ่น
 ผงกะหรี่ – เรียกเครื่องแกงกะหรี่ซึ่งประกอบด้วยขมิ้นและเครื่องเทศอื่น ๆ บดเป็นผงว่า "ผงกะหรี่"
 โสเภณี – ภาษาปากเรียกโสเภณีว่า "กะหรี่" ตัดและเพี้ยนมาจาก "ช็อกกะรี" แปลว่า เด็กผู้หญิง
 กะหรี่ปั๊บ – เป็นอาหารแบบตะวันตกผสมกับอินเดีย ได้รับความนิยมจากชาวมุสลิมในประเทศไทย
# ซ่องโสเภณี
ซ่องโสเภณี  คือสถานประกอบการที่ให้บริการการค้าประเวณี โดยผู้ซื้อบริการสามารถมีเพศสัมพันธ์กับผู้ให้บริการ การค้าประเวณีในซ่องนับว่าปลอดภัยกว่าเป็นโสเภณีข้างถนน
# หกเหลี่ยมฤดูหนาว
หกเหลี่ยมฤดูหนาว หรือ วงกลมฤดูหนาว เป็นแนวเส้นสมมุติบนท้องฟ้าที่ดูคล้ายรูปหกเหลี่ยม (หรืออาจเรียกเป็นวงกลม) ที่เชื่อมต่อระหว่างดาวหกดวงคือ ดาวไรเจล ดาวอัลดิบาแรน ดาวคาเพลลา ดาวพอลลักซ์/คาสเตอร์ ดาวโปรซิออน และดาวซิริอุส มักพบบนท้องฟ้าในซีกโลกเหนือโดยทั่วไปในระหว่างเดือนตุลาคมถึงมกราคม เหตุนี้จึงเรียกว่าเป็นกลุ่มดาวประจำฤดูหนาว ส่วนทางใต้ (ยกเว้นเกาะใต้ของนิวซีแลนด์และทางใต้ของชิลี อาร์เจนตินา หรือดินแดนอื่นที่อยู่ใต้ลงไปกว่านั้น) มักจะพบเห็นได้ในราวเดือนธันวาคมถึงมีนาคม (ซึ่งจะเรียกชื่อเป็นกลุ่มดาวฤดูร้อนแทน) และจะนับรวมเอาดาวคาร์โนปัสอันเป็นดาวสว่างทางใต้รวมเข้าไปด้วย

สำหรับ สามเหลี่ยมฤดูหนาว เป็นเส้นสมมุติรูปร่างสามเหลี่ยมเชื่อมต่อระหว่างดาวสามดวง สองดวงอยู่บนวงกลมฤดูหนาว คือซิริอุสและโปรซิออน ดวงที่สามคือ ดาวบีเทลจุส ดาวทั้งสามของสามเหลี่ยมฤดูหนาวนี้เป็นดาวสว่างมากโดยติด 10 อันดับแรกของดาวสว่างที่สุดบนท้องฟ้าที่มองเห็นได้จากโลก ดาวบีเทลจุสสามารถสังเกตเห็นได้ง่ายเนื่องจากเป็นดาวในตำแหน่งไหล่ขวาของกลุ่มดาวนายพราน ซึ่งทำให้สามารถค้นหาดาวอีกสองดวงในสามเหลี่ยมฤดูหนาวต่อได้สะดวก เมื่อพบสามเหลี่ยมฤดูหนาวแล้วก็สามารถมองเห็นหกเหลี่ยมฤดูหนาว และค้นหาดาวอื่นต่อไปได้อีก

ดาวทั้งหกของหกเหลี่ยมฤดูหนาวเป็นดาวจากกลุ่มดาว 6 กลุ่ม เรียงทวนเข็มนาฬิกาได้ดังนี้ เริ่มต้นที่ดาวไรเจลในกลุ่มดาวนายพราน ตามด้วยกลุ่มดาววัว กลุ่มดาวสารถี กลุ่มดาวคนคู่ กลุ่มดาวสุนัขเล็กกลุ่มดาวสุนัขใหญ่ และ กลุ่มดาวนายพราน
# ไมเคิล ไครช์ตัน
จอห์น ไมเคิล ไครช์ตัน (, ; 23 ตุลาคม ค.ศ. 1942 – 4 พฤศจิกายน ค.ศ. 2008) เป็นนักเขียนและผู้ผลิตภาพยนตร์ชาวอเมริกัน หนังสือของเขาขายไปมากกว่า 200 ล้านเล่มทั่วโลก และนำไปสร้างเป็นภาพยนตร์มากกว่า 12 เล่ม งานวรรณกรรมของเขานำเสนอเทคโนโลยีอย่างมาก และมักอยู่ในหมวดหมู่นิยายวิทยาศาสตร์, techno-thriller และนิยายเชิงการแพทย์

ไครช์ตันได้รับปริญญาด้าน M.D. จากโรงเรียนแพทย์ฮาร์วาร์ดใน ค.ศ. 1969 แต่เขาไม่ไปในด้านนั้น โดยหันไปทางการเขียนแทน เดิมเขาแต่งเรื่องด้วยนามแฝง ไครช์ตันก็มีส่วนในอุตสาหกรรมภาพยนตร์และโทรทัศน์ด้วย ใน ค.ศ. 1973 เขาเป็นคนเขียนบทและกำกับ เวสต์เวิลด์ และยังเป็นผู้สร้างรายการโทรทัศน์ อีอาร์ (1994–2009) และมีการนำนิยายบางส่วนของเขาไปทำเป็นภาพยนตร์ โดยเรื่องที่โด่งดังที่สุดคือแฟรนไชส์ จูราสสิค พาร์ค

ไครช์ตันถูกวิจารณ์จากมุมมองที่ขัดแย้งในด้านปัญหาทางวิทยาศาสตร์ โดยเรื่องที่โด่งดังที่สุดคือมุมมองการเปลี่ยนแปลงภูมิอากาศของเขา

 ชีวิตส่วนตัว 

ใน ค.ศ. 1992 ไครช์ตันถูกจัดเป็นหนึ่งใน 50 บุคคลที่หล่อและสวยงามที่สุดของนิตยสาร People

เขาแต่งงาน 5 ครั้ง โดย 4 ครั้งสิ้นสุดที่การหย่า: Joan Radam (1965–1970), Kathleen St. Johns (1978–1980), Suzanna Childs (1981–1983) และนักแสดงสาว Anne-Marie Martin (1987–2003) แม่ของ Taylor Anne (เกิด ค.ศ. 1989) ลูกสาวของเขา ในช่วงที่เสียชีวิต ไครช์ตันแต่งงานกับ Sherri Alexander (แต่งงาน ค.ศ. 2005) โดยตั้งครรภ์ลูกชาย 6 เดือนที่มีชื่อว่า จอห์น ไมเคิล ทอดด์ ไครช์ตัน ซึ่งเกิดในวันที่ 12 กุมภาพันธ์ ค.ศ. 2009

ป่วยและเสียชีวิต
ดักลาส พี่/น้องชายของไครช์ตัน รายงานว่า ไครช์ตันได้รับการวินิจฉัยว่าเป็นมะเร็งต่อมน้ำเหลืองในช่วงต้น ค.ศ. 2008 โดยไม่มีการเผยแพร่การเป็นมะเร็งแก่สาธารณชนจนกระทั่งเสียชีวิต ตอนที่เสียชีวิต เขากำลังรักษาด้วยเคมีบำบัด และแพทย์กับญาติของไครช์ตันคาดหวังว่าเขาจะฟื้นตัว เขาเสียชีวิตตอนอายุ 66 ปีในวันที่ 4 พฤศจิกายน ค.ศ. 2008

 ผลงาน 

 1966 Odds On 
 1967 Scratch One 
 1968 Easy Go, A Case of Need (แปลในชื่อ ฆาตกรรมช้ำสวาท)
 1969 The Andromeda Strain (แปลในชื่อ ชีววิกฤต), The Venom Business, Zero Cool
 1970 Grave Descend, Drug of Choice, Dealing: Or the Berkeley-to-Boston Forty-Brick Lost-Bag Blues
 1972 The Terminal Man (แปลในชื่อ มนุษย์วิปริต), Binary (แปลในชื่อ คู่ต่อสู้)
 1975 The Great Train Robbery (แปลในชื่อ ปล้นเหนือเมฆ)
 1976 Eaters of the Dead (แปลในชื่อ ไอ้คลั่งคืนถิ่น)
 1980 Congo (แปลในชื่อ คองโก) 
 1987 Sphere (แปลในชื่อ สเฟียร์)
 1990 Jurassic Park (แปลในชื่อ จูราสสิค พาร์ค)
 1992 Rising Sun (แปลในชื่อ อำมหิตอาทิตย์อุทัย)
 1994 Disclosure (แปลในชื่อ เปิดโปง)
 1995 The Lost World (แปลในชื่อ เดอะลอสท์เวิลด์)
 1996 Airframe (แปลในชื่อ 545 เที่ยวบินนรก)
 1999 Timeline (แปลในชื่อ ข้ามเวลา ฝ่ามิติอันตราย)
 2002 Prey (แปลในชื่อ เหยื่อ)
 2004 State of Fear  
 2006 Next (แปลในชื่อ พันธุกรรมอันตราย)
 2009 Pirate Latitudes (แปลในชื่อ จอมสลัดสุดขอบฟ้า)
 2012 Micro (ร่วมเขียนกับริชาร์ด เพรสตัน, แปลในชื่อ ไมโคร)
 2017 Dragon Teeth
# งุยซก
งุยซก  เป็นตัวละครในวรรณกรรมจีนอิงประวัติศาสตร์เรื่องสามก๊ก ทหารของลิโป้ เป็นสหายสนิทของซงเหียนและเฮาเสง ต่อมาร่วมมือกับซงเหียนและเฮาเส็งหักหลังลิโป้ และไปสวามิภักดิ์ต่อโจโฉ ต่อมา งุยซกและซงเหียนติดตามโจโฉไปทำศึกกับอ้วนเสี้ยว ซงเหียนอาสาออกไปรบกับงันเหลียงทหารเอกของอ้วนเสี้ยว และถูกฆ่าตาย งุยซกจึงอาสาไปรบกับงันเหลียงเพื่อแก้แค้นให้ซงเหียน แต่ก็ถูกงันเหลียงสังหาร
# สามเหลี่ยมฤดูร้อน
สามเหลี่ยมฤดูร้อน เป็นแนวเส้นสมมุติบนท้องฟ้าซีกโลกเหนือที่ดูคล้ายรูปสามเหลี่ยม เชื่อมต่อระหว่างดาวสามดวงคือ ดาวดวงตานกอินทรี ดาวเดเน็บ และดาวเวกา ซึ่งอยู่ในกลุ่มดาวนกอินทรี กลุ่มดาวหงส์ และกลุ่มดาวพิณ ตามลำดับ

ประวัติ
คำนี้เป็นที่นิยมขึ้นมาโดยเอช. เอ. เรย์ นักเขียนชาวอเมริกัน และแพทริก มัวร์ นักดาราศาสตร์ชาวอังกฤษในคริสต์ทศวรรษ 1950 ชื่อนี้สามารถพบได้ในคู่มือเกี่ยวกับกลุ่มดาวเก่าสุดถึง ค.ศ. 1913Alice Mary Matlock Griffiths (1913), The Stars and Their Stories: A Book for Young People. ออวัลด์ ทอมัส นักดาราศาสตร์ออสเตรีย เรียกดาวสามดวงนี้ว่า Grosses Dreieck (สามเหลี่ยมใหญ่) ในช่วงปลายคริสต์ทศวรรษ 1920 และ Sommerliches Dreieck (สามเหลี่ยมฤดูร้อน) ใน ค.ศ. 1934 ก่อนหน้านั้นในปี ค.ศ. 1816 โบเดได้รวบรวมดาวเหล่านี้เอาไว้ในแผนที่ดาวของเขาโดยไม่ได้ระบุชื่อ

ตลอดช่วงเดือนในฤดูร้อนในซีกโลกเหนือ ดาวสามดวงนี้จะอยู่บริเวณเหนือศีรษะพอดีในเวลาใกล้เที่ยงคืน ส่วนในฤดูใบไม้ผลิจะสามารถเห็นได้บ้างในเวลาเช้าตรู่ ในฤดูใบไม้ร่วงจะทันเห็นในตอนเย็นจนกระทั่งถึงเดือนพฤศจิกายน ส่วนทางด้านซีกโลกใต้จะมองเห็นอยู่ค่อนข้างต่ำใกล้ขอบฟ้าทางเหนือในช่วงฤดูหนาว และมักเรียกว่า "สามเหลี่ยมทางเหนือ"

ดาวฤกษ์ในสามเหลี่ยมฤดูร้อน
ชื่อกลุ่มดาวโชติมาตรปรากฏความส่องสว่าง(เท่าของดวงอาทิตย์)ประเภทสเปกตรัมระยะห่าง(ปีแสง)รัศมีดาวเวกากลุ่มดาวพิณ0.0352A0 V252.36 ถึง 2.82ดาวเดเน็บกลุ่มดาวหงส์1.25200,000A2 Ia3550203 ± 17ดาวอัลแทร์ หรือ ดวงตานกอินทรีกลุ่มดาวนกอินทรี0.7710A7 V16.61.63 ถึง 2.03